# ΠΡΑΞΗ 5η

Επιλογή Τουριστικού Πρακτορείου

 Σήμερα Πέμπτη 14 Μαρτίου 2019 και ώρα 13:00 συνεδρίασε η επιτροπή που συγκροτήθηκε, με βάση το άρθρο 13/2 της Υ.Α 33120/ΓΔ4/28-02-2017 (ΦΕΚ 681/τ.Β/06-03-2017) και την Πράξη 4η /14-03-2019 της Διευθύντριας του 19ου Γυμνασίου Θεσσαλονίκης και αποτελείται από τους:

1. Φαρσιαρώτου Μαρία, Διευθύντρια, Πρόεδρο
2. Δαρδιώτη Κωνσταντίνο, Πρόεδρο του συλλόγου γονέων και κηδεμόνων
3. Τσέλιου Σταυρούλα, συνοδό καθηγήτρια υπεύθυνη χορωδίας
4. Μπάφα Θεοδώρα, Ντούμπα Ζωή, και Κασάπη Θωμά εκπρόσωποι μαθητών

Οι ανωτέρω αφού ενημερώθηκαν για τις ισχύουσες εγκυκλίους που αφορούν τη διαδικασία επιλογής πρακτορείου, εξέτασαν τις προσφορές που είχαν κατατεθεί από δύο ταξιδιωτικά γραφεία (Herodotus Tours και mazi travel).

Η επιτροπή αφού έλαβε υπόψη της την ασφάλεια , την οργάνωση της εκδρομής, την πληρότητα του φακέλου προσφοράς και την αξιοπιστία του πρακτορείου αποφάσισε ομόφωνα να αναθέσει τη διενέργεια της τριήμερης εκπαιδευτικής επίσκεψης της χορωδίας του 19ου Γυμνασίου Θεσσαλονίκης στα Τρίκαλα στο πρακτορείο “mazi travel” και να προχωρήσει άμεσα η Διευθύντρια του Γυμνασίου στη σύνταξη ιδιωτικού συμφωνητικού, στο οποίο θα περιγράφονται όλες οι υποχρεώσεις του συγκεκριμένου πρακτορείου προς το Σχολείο και του Σχολείου προς αυτό.

 Η επιλογή του συγκεκριμένου πρακτορείου έγινε με ποιοτικά και οικονομικά κριτήρια και η προσφορά περιλαμβάνει τα παρακάτω:

* Τιμή των 85 ευρώ ανά μαθητή σε τρίκλινο δωμάτιο με πρωινό
* Ασφάλεια Ευθύνης Διοργανωτή και αστικής ευθύνης, σύμφωνα με την κείμενη νομοθεσία (άρθρο14-Εφημερίδα της Κυβερνήσεως-Αρ .Φύλλου 2769)
* Μεταφορά με πολυτελές λεωφορείο τελευταίας τεχνολογίας (Το Λεωφορείο θα είναι στη διάθεση μας και θα πραγματοποιήσει το πρόγραμμα της χορωδίας που θα συμφωνηθεί πριν από την έναρξη της εκδρομής και πληρεί όλες τις προδιαγραφές για την ασφαλή μεταφορά των μαθητών)
* 2 διανυκτερεύσεις στο ξενοδοχείο HOTEL KOSTA FAMISSI 3\* στα Μετέωρα με πρωϊνό.
* 3 θέσεις συνοδών καθηγητών σε μονόκλινα δωμάτια (δωρεάν)
* Επίσημος ξεναγός-συνοδός .
* Αποδείξεις στο όνομα των κηδεμόνων συμμετεχόντων μαθητών.

Η απόφαση αυτή να δημοσιευτεί στο ιστολόγιο του 19ου Γυμνασίου Θεσσαλονίκης. Δίνεται προθεσμία τριών (3) εργάσιμων ημερών για την υποβολή τυχόν ενστάσεων, οι οποίες υποβάλλονται στη διεύθυνση του σχολείου τις εργάσιμες ώρες.

Για το λόγο αυτό συντάχθηκε αυτό το πρακτικό και υπογράφεται ως ακολούθως

Η πρόεδρος Τα μέλη

 Φαρσιαρώτου Μαρία Τσέλιου Σταυρούλα

 Δαρδιώτης Κωνσταντίνος

 Μπάφα Θεοδώρα

 Ντούμπα Ζωή,

 Κασάπη Θωμά